पाएं अपने शहर की ताज़ा ख़बरें और फ्री ई-पेपरडाउनलोड करें
बात 1 अगस्त की है जब छाेटे भाई नितिन गुप्ता काे बुखार हाे गया। वाे बुखार की दवाई लेता ताे बुखार उतर जाता लेकिन कुछ घंटे बाद दाेबारा हाे जाता। ये सिलसिला कुछ दिन तक चलता रहा ताे धीरे-धीरे घर का हर सदस्य बीमार पड़ने लगा। मुझे बुखार हुआ ताे मैं डाॅक्टर से दवाई लेने गया और डाॅक्टर काे सभी सदस्याें की स्थिति बताई।
डाॅक्टर ने सलाह दी कि काेराेना टेस्ट करवाएं। 12 अगस्त काे मैंने काेराेना टेस्ट करवाया। तब तक मैंने खुद काे कमरे में अाइसाेलेट कर लिया। 14 काे रिपाेर्ट पॉजिटिव आई ताे परिवार के अन्य सदस्याें का टेस्ट करवाया गया। मैंने अलग ही कमरे में आइसाेलेट था। मुझे कमजाेरी हाेती थी। कुछ खाने का दिल नहीं करता था।
परिवार के लाेग जबरदस्ती खिलाते ताे मुझे खाना जहर लगता। मेरा स्वाद जा चुका था। 16 अगस्त काे परिवार के सभी सदस्याें मम्मी चंद्रकला, पत्नी सुनीता, 14 साल का बेटे केशव, 9 साल की बेटी अंशिका, भाई नितिन गुप्ता और उसकी वाइफ मेघा, उसके 10 साल के बेटे सत्यम व 6 साल के बेटे अथर्व और 68 साल के पिता महिंद्र कुमार पॉजिटिव अा गए।
मुझे जब पता चला ताे ऐसा लगा के परिवार पर गंभीर खतरा आन पड़ा है, लेकिन हताश नहीं हुअा। सभी अलग-अलग कमराें में आइसाेलेट थे। इस बीच सबसे अच्छी बात थी कि रिश्तेदाराें और दाेस्ताें ने हाैसला बढ़ाया। मेेरे लिए सभी देवदूत बनकर सहायता कर रहे थे। मेरे ताऊ सुभाष, अंकल अशाेक गाेयल, राकेश बंसल, तनिष गुप्ता और कई साथी घर के बाहर आकर खड़े हाे जाते और हाैसला बढ़ाते हुए कहते कि घबराने की जरूरत नहीं, हम हमेशा साथ हैं।
उनकी वाे बात मेरे लिए ऑक्सीजन का काम कर जाती। रिपाेर्ट आने के तीसरे दिन मम्मी और मेरा ऑक्सीजन लेवल कम हाेने लगा। डाॅक्टर काे फाेन किया ताे सिविल की टीम घर आई ताे उन्हाेंने मम्मी और मेरी स्थिति देखकर कहा कि आप हाॅस्पिटल में एडमिट हाे जाओ। लेकिन हमने उन्हें कहा कि घर में ही ऑक्सीजन का प्रबंध कर लेंगे। घर में ही ऑक्सीजन सिलेंडर लेकर आए और मम्मी और मुझे लगाया गया।
बाकी सदस्याें की तबीयत ठीक थी। अगले दिन सुबह 5 बजे मम्मी का सिलेंडर खत्म हाे गया। सुबह नया सिलेंडर लाया गया लेकिन मेरी तबीयत इतनी खराब हाे गई थी कि बिस्तर से उठकर बाथरूम नहीं जा पा रहा था। अगले दिन ताे ऑक्सीजन लेवल मेरा 75 और मम्मी का 74 हाे गया। अब मैंने हिम्मत की। एम्बुलेंस बुलाई और खुद काे और मम्मी काे मुलाना एडमिट करवाया। वहां मैंने देखा कि कई बुजुर्ग वहां अकेले बहुत परेशान थे।
मुझे बड़ा फील हुआ कि मैं ताे अपनी मां के साथ हूं लेकिन अन्य लाेग ताे बहुत अकेले हैं। मैंने शुरू की सेवा। वहां वार्ड में 32 मरीज थे। वहां लाेगाें की उनके परिजनाें से फाेन पर वीडियाे काॅल से बात करवा देता। मुझे वहां का खाना पसंद नहीं था ताे दाेस्ताें से मदद लेकर खाना मंगवाता था ताे वहां के मरीजाें के लिए भी खाना मंगवा लेता। वाे मेरे लिए मेरे परिवार की तरह ही थे।
उस समय मेरे दाेस्त महेश गाेयल ने बहुत मदद की वे समय-समय पर हाॅस्पिटल में जरूरत का सामान पहुंचा दिया करते। घर की चिंता थी कि सभी पॉजिटिव हैं ताे कैसे चल रहा हाेगा लेकिन खुदा का शुक्र है कि उस बुरे वक्त में सभी ने साथ दिया। चाचा और उनके बच्चे मयंक, अंकित व पीयूष और दाेस्त दीपक जैन सुबह घर फाेन करके पूछ लेते ताे सामान घर के बाहर रख जाते।
दुकान पर काम करने वाला वासुदेव राेज सुबह घर के बाहर आकर बैठ जाता। उसे मना करते ताे वाे कह देता काेराेना ताे बाहर भी है। उसने भी बहुत मदद की। वहां ट्रीटमेंट भी ठीक मिल रहा था। 9वें दिन मेरी तबीयत में सुधार हुआ। लेकिन मम्मी की तबीयत ठीक नहीं थी। उनका एक्सरे किया गया ताे चेस्ट में दिक्कत पाई ताे डाॅक्टर ने कहा कि इंजेक्शन लगाने हाेंगे। उन्हें इंजेक्शन लगे ताे मम्मी की हालत में सुधार हाे गया। 15 दिन बाद छुट्टी मिल गई ताे घर आ गए।
मम्मी और मेरा वजन भी 10 किलाे कम हाे गया था। लेकिन खुशी थी कि परिवार के सभी लाेग अब ठीक हाे गए थे। उसके बाद मैंने उस परिस्थिति काे अपनी जिंदगी का मोटिवेट बना लिया। लाेगाें काे माेटिवेट करना मेरी जीवनशैली का हिस्सा बन गया। काेराेना से काेई नहीं हारता लेकिन अकेलेपन और लाेगाें के बर्ताव से इंसान हार जाता है।
इसलिए जरूरी है कि जिंदगी में रिश्ताें का हाेना जरूरी है। अब ताे मैं खुद काेराेना के मरीजाें काे माेटिवेट करने के लिए काउंसलिंग करता हूं। अब काेराेना की सेकंड वेव में भी लाेगाें काे बूस्ट करने का काम कर रहा हूं। मेरा युवाओं के लिए संदेश है कि 18 से ऊपर की आयु के लाेग ब्लड डाेनेट करके ही वैक्सीन लगवाएं ताकि देश में खून की कमी न हाे।
अमित गुप्ता, बिजनेसमैन, अम्बाला छावनी (वे अग्रवाल फैलोशिप क्लब के प्रधान रह चुके हैं।)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva zho_Hant eng_Latn